
Nr. inreg.  2.737/1/19.01.2024
Referat de aprobare

privind modificarea Anexei nr. 1 la Hotărârea Consiliului Local al comunei Sadu nr. 35/2023 privind aprobarea proiectului ”ÎMBUNĂTĂȚIREA SERVICIILOR PUBLICE PENTRU POPULAȚIE, COMUNA SADU, JUDEȚUL SIBIU” propus pentru finanțare în cadrul Programului Național de Dezvoltare Rurală 2014-2020, Axa LEADER Măsura 08/6B Îmbunătăţirea infrastructurii şi a serviciilor pentru populaţie, din cadrul GAL Mărginimea Sibiului

Analizând raportul de specialitate nr. 2737/19.01.2024 întocmit de administratorul public;
Conform contractului de finanțare nr. C1920074X207573410996/ 04.09.2023, finanțat în cadrul Programului Național de Dezvoltare Rurală 2014 – 2020, sub-Măsura 7.6 de Agenția pentru Finanțarea Investițiilor Rurale se află în implementare proiectul ”ÎMBUNĂTĂȚIREA SERVICIILOR PUBLICE PENTRU POPULAȚIE, COMUNA SADU, JUDEȚUL SIBIU”.	
 	Pentru continuarea implementării proiectului, Comuna Sadu a transmis către finanțator adresa nr. 1.663/ 11.01.2024, memoriu justificativ nr. 1.660/ 11.01.2024 și documentație conexă prin care s-a solicitat aprobarea modificării materialelor/ echipamentelor din categoria ”SCULE” și a specificațiilor tehnice ale acestora. În urma analizelor suplimentare efectuate în cadrul Serviciului Voluntar pentru Situații de Urgență cu privire la dotările propuse în cadrul proiectului, s-a constatat necesitatea actualizării unor specificații tehnice, în comparație cu cele prevăzute inițial în cererea de finanțare, pentru a le face mai practice și utile în desfășurarea activității. 
Totodată, s-a solicitat aprobarea pentru înlocuirea betonierei cu o aerotermă electrică, considerată a fi mai necesară în contextul proiectului, întrucât capacitatea sa de a genera căldură rapidă și eficientă este esențială în condiții meteo extreme sau în situații de urgență care implică expunerea la temperaturi scăzute. 
Ulterior s-a transmis de către Oficiul Județean pentru Finanțarea Investițiilor Rurale Sibiu scrisoarea de solicitare a informațiilor suplimentare nr. 54/ 17.01.2024, înregistrată la Primăria Comunei Sadu cu nr. 2.626/ 18.01.2024 prin care solicită și transmiterea Hotărârii Consiliului Local al comunei Sadu prin care se aprobă modificările tehnice ale echipamentelor.
În urma celor expuse mai sus și cu respectarea prevederilor legale în vigoare, supun spre analiza si aprobare consiliului local proiectul de hotărâre privind modificarea Anexei nr. 1 la Hotărârea Consiliului Local al comunei Sadu nr. 35/2023 privind aprobarea proiectului ”ÎMBUNĂTĂȚIREA SERVICIILOR PUBLICE PENTRU POPULAȚIE, COMUNA SADU, JUDEȚUL SIBIU” propus pentru finanțare în cadrul Programului Național de Dezvoltare Rurală 2014-2020, Axa LEADER Măsura 08/6B Îmbunătăţirea infrastructurii şi a serviciilor pentru populaţie, din cadrul GAL Mărginimea Sibiului.

